b'\n_START_ARTICLE_\nAston Martin DB7\n_START_PARAGRAPH_\nAston Martin DB7 \xe2\x80\x93 GT klas\xc4\x97s kup\xc4\x97 ir kabrioletas pristatytas 1994 metais ir gamintas iki 2003. \xc5\xa0is Aston Martin buvo pats populiariausias bendrov\xc4\x97s istorijoje \xe2\x80\x93 jo pagaminta daugiau nei 7000 vienet\xc5\xb3.\n_START_SECTION_\nSavyb\xc4\x97s\n_START_PARAGRAPH_\nPigiausias variantas tur\xc4\x97jo \xc5\xa1e\xc5\xa1i\xc5\xb3 cilindr\xc5\xb3 varikl\xc4\xaf ir buvo klase \xc5\xbeemesnis nei V8 Virage. DB7 platforma buvo sukurta naudojant senojo Jaguar XJS pagrind\xc4\x85 tik su daugeliu pakeitim\xc5\xb3. Automobilio dizainas buvo kurtas kaip Jaguar F-type modelis, ta\xc4\x8diau Ford (tuo metu tiek Jaguar, tiek Aston Martin priklaus\xc4\x97 Ford bendrov\xc4\x97i) panaikino \xc5\xa1\xc4\xaf model\xc4\xaf, o projektas modifikuotas taip, kad atrodyt\xc5\xb3 kaip tipi\xc5\xa1kas Aston Martin. Pirmas kartos Jaguar XK-8 taip pat naudoja \xc5\xa1i\xc4\x85 XJ-S/DB-7 platform\xc4\x85, ta\xc4\x8diau Aston Martin DB7 yra \xc5\xbeenkliai brangesnis ir labiau i\xc5\xa1skirtinis. 1999 metais DB7 gavo galing\xc4\x85 V12 varikl\xc4\xaf, \xc5\xa1is 6.0 litr\xc5\xb3, 48 vo\xc5\xbetuv\xc5\xb3 motoras i\xc5\xa1vysto 420 AG (313 kW) ir 540 Nm sukimo moment\xc4\x85. Variklis komplektuojamas su \xc5\xa1e\xc5\xa1i\xc5\xb3 pavar\xc5\xb3 mechanine grei\xc4\x8di\xc5\xb3 d\xc4\x97\xc5\xbee arba penki\xc5\xb3 pavar\xc5\xb3 automatine. Aston Martin tvirtina, kad automobilis pasiekia did\xc5\xbeiausi\xc4\x85 299 km/h greit\xc4\xaf ir spurtuoja nuo 0-60 myli\xc5\xb3 per valand\xc4\x85 (97 km/h) per 4.9 sekund\xc4\x97s. \xc5\xa0is DB7 yra 4692 mm ilgio, 1830 mm plo\xc4\x8dio, 1243 mm auk\xc5\xa1\xc4\x8dio ir sveria 1.8 tonos.'